和柯古窮居苦日喜雨
作者：韋蟾
朝代：唐

paragraphs: 貞機澹少思，雅尚防多僻。
攬葛猶不畏，勞形同處瘠。
頭焦詎是焚，背汗寧關炙。
方欣見潤礎，那虞悲鑠石。
道與古人期，情難物外適。
幾懷朱邸綬，頗曠金門籍。
清奧已蕭蕭，陳柯將槭槭。
玉律詩調正，瓊巵酒腸窄。
衣桁襲中單，浴牀拋下綌。
黎侯寓於衛，六義非凡格。